ગુરૂવારે દિલ્હીમાં વડાપ્રધાન નરેન્દ્ર મોદીએ આંતરરાષ્ટ્રીય આંબેડકર કેન્દ્રના ઉદ્ઘાટન પ્રસંગે કોંગ્રેસ પર પ્રહાર કર્યા હતાં. તેમણે કહ્યું હતું કે, કોંગ્રેસે એક પરિવારને વધારવા માટે બાબા સાહેબના યોગદાનને દબાવ્યું. વડાપ્રધાનના આ નિવેદન પર કોંગ્રેસ નેતા મણિશંકર ઐયરે વડાપ્રધાન મોદી પ્રત્યે અત્યંત વાંધાજનક ટીપ્પણી કરી હતી. તેમણે વડાપ્રધાન મોદીને ‘નીચ’ અને ‘અસભ્ય’ કહ્યું. મહત્વનું છે કે, આ પહેલા ઐયરે 2014ની લોકસભા ચૂંટણી સમયે વડાપ્રધાન મોદીને ‘ચાવાળા’ તરીકે સંબોધ્યા હતા.